સ્થાનિક રાહદારીઓ અને વાહનચાલકોએ મિડ-ડે LOCALની પ્રશંસા કરતાં કહ્યું હતું કે ‘સુધરાઈએ મુલુંડમાં અનેક ઠેકાણે રોડ અને ફુટપાથનું રિનોવેશન કર્યું છે, પરંતુ સિદ્ધાર્થ ઉદ્યાન પાસેના જોખમી બનેલા પેવર બ્લૉક્સવાળા રસ્તાનું કે જ્યાં રિનોવેશન થવું અત્યંત જરૂરી હોવા છતાં કર્યું નહોતું. હવે મિડ-ડે LOCALના અહેવાલ દ્વારા અમારી ફરિયાદ સાંભળી. અમે ખુશ છીએ, કારણ કે આ કામ ફક્ત મિડ-ડે LOCAL જ કરી શકે. સુધરાઈના કર્મચારીઓ પેવર બ્લૉક્સ કાઢીને સિમેન્ટ-કૉન્ક્રીટનો રોડ બનાવશે અને સાથે રાહદારીઓ માટે ફુટપાથનું પણ રિનોવેશન કરશે.’